CELEX: 62007CA0269
Language: sl
Date: 2009-09-10 00:00:00
Title: Zadeva C-269/07: Sodba Sodišča (drugi senat) z dne 10. septembra 2009 – Komisija Evropskih skupnosti proti Zvezni republiki Nemčiji (Neizpolnitev obveznosti države — Prosto gibanje delavcev — Uredba (EGS) št. 1612/68 — Dodatek za prostovoljno dodatno pokojninsko zavarovanje — Neomejena davčna zavezanost)

7.11.2009   
            
            
               SL
            
            
               Uradni list Evropske unije
            
            
               C 267/9
            
         Sodba Sodišča (drugi senat) z dne 10. septembra 2009 – Komisija Evropskih skupnosti proti Zvezni republiki Nemčiji
   (Zadeva C-269/07) (1)
   
   (Neizpolnitev obveznosti države - Prosto gibanje delavcev - Uredba (EGS) št. 1612/68 - Dodatek za prostovoljno dodatno pokojninsko zavarovanje - Neomejena davčna zavezanost)
   2009/C 267/16
   Jezik postopka: nemščina
   
      Stranki
   
   
      Tožeča stranka: Komisija Evropskih skupnosti (zastopnika: R. Lyal in W. Mölls)
   
      Tožena stranka: Zvezna republika Nemčija (zastopniki: C. Blaschke in M. Lumma, zastopnika, W. Wellisch, odvetnik)
   
      Predmet
   
   Neizpolnitev obveznosti države – Kršitev členov 12, 18 in 39 ES ter člena 7 Uredbe Sveta (EGS) št. 1612/68 z dne 15. oktobra 1986 o prostem gibanju delavcev v Skupnosti (UL L 257, str. 2) – Nacionalna ureditev, ki se nanaša na dodatek za spodbujanje pokojninskega varčevanja, ki dodelitev dodatka pogojuje z neomejenim obdavčenjem v državi članici, ki določa povračilo dodatka v primeru prenehanja tega obdavčenja in ne omogoča uporabe kapitala, ustvarjenega v okviru tega sistema, za nakup stanovanja, v katerem biva lastnik, razen če se to nahaja na domačem ozemlju
   
      Izrek
   
   
               1.
            
            
               Zvezna republika Nemčija s tem, da je sprejela in v veljavi obdržala določbe na področju dodatnega pokojninskega zavarovanja iz členov od 79 do 99 zveznega zakona o dohodnini (Einkommensteuergesetz), ni izpolnila obveznosti iz člena 39 ES, člena 7(2) Uredbe Sveta št. 1612/68 (EGS) z dne 15. oktobra 1968 o prostem gibanju delavcev v Skupnosti (UL L 257, str. 2) in člena 18 ES, saj te določbe:
               
                           —
                        
                        
                           obmejnim delavcem in njihovim zakoncem odrekajo pravico do dodatka za prostovoljno pokojninsko zavarovanje, če ti niso neomejeno davčno zavezani v tej državi članici;
                        
                     
                           —
                        
                        
                           obmejnim delavcem prepovedujejo uporabo subvencioniranega kapitala za nakup ali izgradnjo stanovanja za osebno rabo, če to stanovanje ni v Nemčiji; in
                        
                     
                           —
                        
                        
                           določajo, da je treba navedeni dodatek ob prenehanju neomejene davčne zavezanosti v tej državi vrniti.
                        
                     
         
               2.
            
            
               Zvezni republiki Nemčiji se naloži plačilo stroškov.
            
         
      (1)  UL C 199, 25.8.2007.